বর্ডার গার্ড বাংলাদেশ

প্রেস বিজ্ঞপ্তি

ঢাকা : ০১ আগষ্ট ২০১৯

বিজিবির অভিযানে জুলাই-২০১৯ মাসে ৫০ কোটি ৪৯ লক্ষাধিক টাকার চোরাচালান ও মাদকদ্রব্য জব্দ

বর্ডার গার্ড বাংলাদেশ (বিজিবি) গত জুলাই-২০১৯ মাসে দেশের সীমান্ত এলাকাসহ অন্যান্য স্থানে অভিযান চালিয়ে সর্বমোট ৫০ কোটি ৪৯ লক্ষ ৮৪ হাজার টাকা মূল্যের বিভিন্ন প্রকারের চোরাচালান ও মাদক দ্রব্য জব্দ করতে সক্ষম হয়েছে। জব্দকৃত মাদকের মধ্যে রয়েছে ৩,১১,৬৯০ পিস ইয়াবা ট্যাবলেট, ৩৭,৩৭১ বোতল ফেনসিডিল, ৪,৬৭৩ বোতল বিদেশী মদ, ৭২১ ক্যান বিয়ার, ৫৫৪ কেজি গাঁজা, ১ কেজি ১২০ গ্রাম হেরোইন, ২,২৬৩টি এ্যানেগ্রা/সেনেগ্রা ট্যাবলেট, ২,০৬০টি ইনজেকশন এবং ৭,৪১,৩৭১টি অন্যান্য ট্যাবলেট। জব্দকৃত অন্যান্য চোরাচালান দ্রব্যের মধ্যে রয়েছে ২ কেজি ৩২৪ গ্রাম স্বর্ণ, ৮,৮১১টি ইমিটেশন গহনা, ৩১,৯৩১টি কসমেটিক্স সামগ্রী, ১,৯১৬টি শাড়ি, ১,৬৪৬টি থ্রীপিস/শার্টপিস, ২,৮১৭টি তৈরী পোশাক, ৭,০০৫ ঘনফুট কাঠ ও ১৫,৪১১ লম্বাফুট কাঠ, ৪,৩৪৫ কেজি চা পাতা, ১৮টি ট্রাক, ৫টি পিকআপ, ৪টি প্রাইভেটকার, ১৩টি সিএনজি চালিত অটোরিকশা, ৪০টি মোটর সাইকেল এবং ১১৬টি গাড়ীর যন্ত্রাংশ। উদ্ধারকৃত অস্ত্রের মধ্যে রয়েছে ৭টি পিস্তল, ১টি রিভলবার, ৭টি বন্দুক, ৩টি ওয়ান শুটার গান, ১টি দেশীয় তৈরি এলজি, ৬টি এয়ার রাইফেল, ১২টি ম্যাগাজিন, ২৯টি এয়ার রাইফেল স্প্রীং, ৫৪ রাউন্ড গুলি এবং ৪টি হাত বোমা। এছাড়াও সীমান্তে বিজিবি’র অভিযানে মাদক পাচারসহ অন্যান্য চোরাচালানে জড়িত থাকার অভিযোগে ২৫০ জন এবং অবৈধভাবে সীমান্ত অতিক্রমের দায়ে ৬৭ জন বাংলাদেশী নাগরিককে আটক করে তাদের বিরুদ্ধে আইনানুগ ব্যবস্থা গ্রহণ করা হয়েছে।